CELEX: C2006/212/65
Language: lt
Date: 2006-09-02 00:00:00
Title: Byla T-184/06 2006 m. liepos 14 d. pareikštas ieškinys byloje Komisija prieš Internet Commerce Network ir Dane-Elec Memory

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/36
            
         2006 m. liepos 14 d. pareikštas ieškinys byloje Komisija prieš Internet Commerce Network ir Dane-Elec Memory
   
   (Byla T-184/06)
   (2006/C 212/65)
   Proceso kalba: prancūzų
   Šalys
   
      Ieškovė: Europos Bendrijų Komisija (Briuselis, Belgija), atstovaujama L. Ström, padedamo advokato P. Elvinger
   
      Atsakovės: Internet Commerce Network ir Dane-Elec Memory
   
   Ieškovės reikalavimai
   
               —
            
            
               sukviesti bylos šalis ir jas sutaikyti, o nepavykus tai padaryti
            
         
               —
            
            
               priimti šį ieškinį ir jį paskelbti priimtinu,
            
         
               —
            
            
               priteisti iš Dane-Elec Memory sumokėti Komisijai 55 878 eurų ir delspinigius pagal garantiją vykdomą gavus pirmą pareikalavimą;
            
         
               —
            
            
               nepatenkinus prieš tai nurodyto reikalavimo, priteisti iš bendrovės ICN sugrąžinti Komisijai jos sumokėtą 55 878 eurų avansą ir delspinigius, nes ši bendrovė neįvykdė savo sutartinių įsipareigojimų pagal Crossemarc projektą;
            
         
               —
            
            
               priteisti iš bylą pralaimėjusios šalies bylinėjimosi išlaidas šioje instancijoje pagal Procedūros reglamento 69 straipsnio 2 dalį;
            
         
               —
            
            
               numatyti, kad priimtas sprendimas laikinai taikomas neatsižvelgiant į apeliacinį skundą ir neprašant užstato;
            
         
               —
            
            
               palikti ieškovei visas kitas teises, pagrindus ir galimybes reikšti kitus ieškinius, pirmiausia teisę padidinti jos reikalavimo sumą.
            
         Ieškinio pagrindai ir pagrindiniai argumentai
   2001 m. vasario 28 d. Europos bendrija atstovaujama Europos Komisijos sudarė sutartį IST-2000-25366 su, be kitų, Internet Commerce Network (toliau — ICN) dėl projekto „Cross-lingual Multi Agent Retail Comaparison — Crossemarc“ įgyvendinant 1998–2002 m. informacinės visuomenės technologijų (IVT) mokslinių tyrimų, technologinio vystymo ir demonstravimo programą (1). 2000 m. rugsėjo 1 d. pasirašytu garantiniu raštu ICN kontroliuojanti bendrovė Dane-Elec Memory garantavo ICN sutartinių įsipareigojimų Komisijai pagal IST-2000-2536 sutartį įgyvendinimą.
   Komisija projektą vykdančioms šalims, tarp jų ir ICN, per koordinatorę NCSR„Demokritos“ sumokėjo avansą. Vėliau koordinatorė pareikalavo, kad ICN prisidėtų įgyvendinant projektą, atlikdama jame numatytas užduotis. Kadangi ICN neatliko šių užduočių ir informavo koordinatorę apie savo finansines problemas, koordinatorė susisiekė su už ICN įsipareigojimų įvykdymą garantuojančia Dane-Elec Memory. Dane-Elec Memory vadovas informavo, kad ICN pasitraukė iš projekto ir kad ji sugrąžins avansą. Negavusi įsipareigojimo sugrąžinti avansą patvirtinimo raštu, projekto koordinatorė ir Komisija pareikalavo, kad ICN sugrąžintų gautą avansą. Kadangi į šį reikalavimą nebuvo sulaukta atsakymo, buvo kreiptasi į Dane-Elec Memory prašant įvykdyti garantiniame rašte numatytą finansinę garantiją. Ji atsisakė įvykdyti savo įsipareigojimus pagal garantiją, motyvuodama tuo, kad Komisija neįrodė sutarties nesilaikymo. Šis atsakymas buvo pakartotas ir Komisijai motyvavus savo prašymą.
   Pagal sutartyje IST-2000-25366 ir Dane-Elec Memory Komisijai pateiktame garantiniame rašte numatytas arbitražines išlygas, Komisija pateikė šį ieškinį prašydama jai priteisti iš Dane-Elec Memory ICN avansu sumokėtas sumas ir delspinigius, pagal garantiją vykdomą gavus pirmą pareikalavimą. Nepatenkinus šio reikalavimo, ieškovė prašo priteisti iš bendrovės ICN sugrąžinti Komisijai jos sumokėtą 55 878 eurų avansą ir delspinigius, nes ši bendrovė neįvykdė savo sutartinių įsipareigojimų pagal Crossemarc projektą.
   
      (1)  Kvietimas reikšti paraiškas paskelbtas OL 1999 C 12, p. 5.